e-Twinning
Žiaci 2.A triedy sa tento školský rok zapojili do medzinárodného projektu e-Twinning s názvom Penfriends.
Žiaci si budú celý školský rok 2021/21 vymieňať pohľadnice a listy so žiakmi 2.A triedy z mesta Bursa v Turecku. Ako prvé si deti poslali prostredníctvom e-Twinning stránky listy, kde napísali niečo o sebe. V predvianočnom čase si poštou poslali Vianočné pohľadnice. Po Novom roku si napíšeme niečo o našej škole, neskôr predstavíme mesto v ktorom bývame a dozvieme sa niečo o meste v ktorom bývajú žiaci z Turecka. Pred Veľkou nocou si znovu vymeníme pohľadnice a na konci školského roka si poprajeme pekné prázdniny. Ak sa nm podarí, pošleme si aj fotografie a videá o našom meste a o škole.
Mgr. Petra Pappová
Trieda 5.A sa tento rok zapojila do medzinárodného projektu e-Twinning pod názvom Všetko o Vianociach – Cesta do Laponska.
Žiaci z Talianska, Španielska, Poľska, Slovinska a zo Slovenska si vymieňali názory o pôvode Mikuláša –
odkiaľ pochádza, ako dlho existuje. Pomocou rôznych aplikácií písali aj o vianočných zvykoch
a tradíciách. Žiaci ručne vyrábali pohľadnice, ktoré boli rozposlané do všetkých hore uvedených
krajín. Jednotlivé úlohy bravúrne zvládli napriek dištančnému vzdelávaniu. Deti si pri práci na tomto
projekte rozšíria nielen slovnú zásobu, ktorá sa viaže k vianočnej tematike v rôznych jazykoch, ale sa
tiež naučia pracovať v rôznych aplikáciách. Niektorí žiaci si naspievali vianočné pesničky v cudzom
jazyku. Projekt sa ukončí vytvorením spoločného vianočného príbehu a virtuálnou okružnou jazdou
do Laponska. Pochvalu si zaslúžia niektorí žiaci z 9.A, ktorí vypomohli aj počas karantény. Nakreslili
návrh - logo nášho projektu a písali pohľadnice.
Mgr. Eva Fusková
Súčasť našej školy
Naša škola, po splnení metodiky siedmych krokov, získala v roku 2016 medzinárodný certifikát Zelená škola a vlajku siete Eco-Scools.